ভোটের আগে মন্ত্রীদের দরাজ সার্টিফিকেট মুখ্যমন্ত্রীর। টাকা না দেওয়ায় ফের তোপ কেন্দ্রকে। ভোটকে পাখির চোখ করে শেষ প্রশাসনিক বৈঠকেও উন্নয়নেই জোর মুখ্যমন্ত্রীর। তিন মাস অন্তর মন্ত্রীদের কাজের মূল্যায়ন। ভাল কাজ করলে প্রশংসা। পারফরমেন্স খারাপ হলে তিরস্কার। সাড়ে  চার বছর ধরে এমনটাই হয়ে এসেছে। নির্বাচনের দোরগোড়ায় এসে পাল্টে গেল গোটা চিত্রটাই। সর্বশেষ প্রশাসনিক বৈঠকে নব্বই শতাংশ দফতরকেই বাহবা দিলেন মুখ্যমন্ত্রী। রীতিমতো তালিকা দিয়ে জানিয়ে দিলেন বরাদ্দ অর্থের একশো শতাংশের বেশি খরচ করে ফেলেছে বেশিরভাগ দফতরই। মার্কশিটের প্রথম দশে রয়েছে, আবাসন-১৩০ শতাংশ, প্রাণিসম্পদ উন্নয়ন দফতর-১৩০ শতাংশ, পশ্চিমাঞ্চল উন্নয়ন-১২৮ শতাংশ, যুবকল্যাণ দফতর-১২৪ শতাংশ, স্বনির্ভর গোষ্ঠী-১২৪ শতাংশ, কৃষি দফতর-১২৩ শতাংশ, জনস্বাস্থ্য কারিগরি-১২৩ শতাংশ, নারী ও শিশু কল্যাণ-১২১ শতাংশ, স্বাস্থ্য ও পরিবার কল্যাণ-১১৯ শতাংশ, স্বরাষ্ট্র দফতর-১১৯ শতাংশ এই সব দফতরের মন্ত্রীদের মুখে চওড়া হাসিই বুঝিয়ে দিয়েছে, ভোটের আগে হাঁফ ছেড়ে বাঁচলেন তাঁরা। তবে ব্যতিক্রমও আছে। লেটার মার্কস পেয়েও মুখ লুকোতে হয়েছে অনেক মন্ত্রীকেই। শেষ পাঁচে রয়েছে ক্রেতা সুরক্ষা-৭৮ শতাংশ, জলসম্পদ উন্নয়ন-৮১ শতাংশ, খাদ্য প্রক্রিয়াকরণ-৮৪ শতাংশ, অনগ্রসর শ্রেণি কল্যাণ-৮৮ শতাংশ, অগ্নি নির্বাপণ-৮৯ শতাংশ